Un bărbat şi o femeie au fost răniţi, marţi seară, 26 martie, după ce motocicleta pe care se aflau a intrat în peretele Pasajului Unirii din Capitală. Circulaţia în zonă este restricţionată.
Accidentul s-a produs, marţi seară, în Pasajul Unirii din Bucureşti.
"Din primele informaţii, conducătorul unei motociclete care se deplasa în Pasajul Unirii ar fi intrat în coliziune cu peretele pasajului. În urma impactului, atât conducătorul moto, cât şi pasagera au suferit vătămări corporale. În continuare se efectuează cercetări în vederea stabilirii împrejurărilor în care s-a produs accidentul rutier", a transmis Brigada Rutieră.
Traficul rutier este restricţionat în Pasajul Unirii, sensul de mers către bd. Mărăşeşti.